Το **τρντέλνικ** (σλοβάκικα: trdelník), ή στα ελληνικά αναφερόμενο ως **καμινάδα** λόγω του σχήματός του, είναι ένα παραδοσιακό σλοβάκικο κέικ και γλύκισμα, με αρχική προέλευση από τη Ρουμανία και συγκεκριμένα την ουγγρόφωνη περιοχή της Τρανσυλβανίας. Είναι επίσης γνωστό στις γαστρονομικές παραδόσεις και άλλων ευρωπαϊκών χωρών, όπως η Ουγγαρία, η Τσεχία και η Αυστρία. Καθώς και ως Μπεζές την Τουρκία. Φτιάχνεται από ζύμη που της έχει δοθεί σχήμα κυλίνδρου με το τύλιγμά της γύρω από έναν πάσσαλο, επάνω στον οποίο ψήνεται και ύστερα πασπαλίζεται με μείγμα καρυδιών και ζάχαρη. Στις μέρες μας, το τρντέλνικ έχει γίνει διάσημο ανάμεσα στους τουρίστες που επισκέπτονται τη Σλοβακία και την Τσεχία.

Το σκαλίκι τρντέλνικ (σλοβακικά: Skalický trdelník) καταχωρήθηκε τον Δεκέμβριο του 2007 ως προϊόν Π.Γ.Ε. (Προστατευόμενης Γεωγραφικής Ένδειξης) στην Ευρωπαϊκή Ένωση. Η αίτηση καταχώρησης με τη λεπτομερή περιγραφή του προϊόντος δημοσιεύθηκε τον Απρίλιο του 2007 στην Επίσημη Εφημερίδα της Ευρωπαϊκής Ένωσης.

*Σκαλίκι Τρντέλνικ*
-------------------

Ψήσιμο του *τρντέλνικ*
Η παραγωγή του *τρντέλνικ* έχει μακρόχρονη παράδοση στην πόλη Σκαλίτσα (Skalica) της Σλοβακίας, κοντά στα σύνορα με την Τσεχία. Η αυθεντική συνταγή ήρθε στη Σκαλίκα στα τέλη του 18ου αιώνα από έναν μάγειρα του Γιόζεφ Γκβάντανι, ενός Ούγγρου αποστρατευμένου στρατηγού. Μετέπειτα, η αυθεντική συνταγή βελτιώθηκε από τους κατοίκους της πόλης έως ότου πήρε την τελική σημερινή μορφή της, γνωστή ως *σκαλίκι τρντέλνικ*.

Η κοινότητα *Σκάλικι Τρντέλνικ* δημιουργήθηκε στα τέλη του 2004 με στόχο να διατηρήσει την παράδοση της αυθεντικής παραγωγής του *τρντέλνικ*, που γίνεται με ψήσιμο σε ανοιχτή φωτιά. Η σλοβάκικη ονομασία «trdelník» προέρχεται από τη λέξη «trdlo», που είναι ο ξύλινος πάσσαλος στο οποίο τυλίγεται η ζύμη για να πάρει το κυλινδρικό σχήμα της και να ψηθεί.

Παρόμοια γλυκίσματα
-------------------

Κιόσκι πώλησης *τρντέλνικ* σε αγορά στο Λιτομέριτσε της Τσεχίας.
Φέτες από *σκαλίκι τρντέλνικ* έτοιμες για σερβίρισμα. Το χαρακτηριστικό κενό στο εσωτερικό δημιουργείται λόγω του ψησίματος σε πάσσαλο.
Τρντέλνικ που ψήνονται στο Πράγα.
* Αυστρία Αυστρία  – Γνωστό ως *Προύγκελκραπφεν* (Prügelkrapfen).
* Τσεχία – Τη δεκαετία του 2000 έγινε δημοφιλής η πώλησή του από κιόσκια με την ονομασία *τρντέλνικ* (trdelník).
* Γερμανία – Γνωστό ως *Μπάουμκουχεν* (Baumkuchen).
* Λουξεμβούργο  – Γνωστό ως *Μπάαμκουχ* (Baamkuch), έχει γίνει παραδοσιακό πιάτο που σερβίρεται κυρίως σε ειδικές περιστάσεις, όπως γάμους.
* Πολωνία – Το *σένκατς* (Sękacz) είναι ένα παρόμοιο γλυκό που επίσης μαγειρεύεται τυλιγμένο σε πάσσαλο, συνήθως σε ανοιχτή φωτιά.
* Λιθουανία – Γνωστό ως *σαακότις* (Šakotis) ή *ράγκουολις* (Raguolis).
* Σουηδία – *Σπέτεκακα* (Spettekaka) καταχωρημένο ως Προστατευόμενης Γεωγραφικής Ένδειξης από την ΕΕ.
* Ρουμανία – *Κοζονάκ σεκουιέσκ* παρόμοιο κέικ που ψήνεται σε πάσσαλο.
* Ουγγαρία  – *Κούρτουσκαλατς* το ίδιο με το *Κοζονάκ σεκουιέσκ*.
* Σλοβακία – *Σκαλίκι Τρντέλνικ* (Skalický trdelník), προϊόν Π.Γ.Ε. καταχωρημένο από την ΕΕ.
* Τουρκία  – Γνωστό ως *μακαρά*.
* Ισραήλ – Γνωστό ως *κυορτούς*.

Παραπομπές
----------

1. ↑  Commission Regulation (EC) No 1485/2007 of 14 December 2007 registering certain names in the Register of protected designations of origin and protected geographical indications (Carne de Bísaro Transmontano or Carne de Porco Transmontano (PDO), Szegedi szalámi or Szegedi téliszalámi (PDO), Pecorino di Filiano (PDO), Cereza del Jerte (PDO), Garbanzo de Fuentesaúco (PGI), Lenteja Pardina de Tierra de Campos (PGI), Λουκούμι Γεροσκήπου (Loukoumi Geroskipou) (PGI), Skalický trdelník (PGI))
2. ↑  Publication of an application pursuant to Article 6(2) of Council Regulation (EC) No 510/2006 on the protection of geographical indications and designations of origin for agricultural products and foodstuffs – SKALICKÝ TRDELNÍK

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Καμινάδα (γλυκό)** |

* Ιστορία του *τρντέλνικ*
* Ιστοσελίδα συνταγών και φούρνων για τέτοιου είδους γλυκίσματα.